Чăваш Ен журналисчĕсен союзĕн председателĕ Валерий Комиссаров журналистсен пултарулăх конкурсĕнче çĕнтернисене чысларĕ. Çемен Элкер ячĕллĕ премие «Хыпар» хаçатăн общество пурнăçĕпе политика пайĕн тишкерÿçи Ирина Клементьева тата ЧР Наци телерадиокомпанийĕн аслă редакторĕ Роза Деменцова илчĕç, «Чăваш журналистикипе пичет энциклопедине» хатĕрленĕ Валерий Комиссаров, Владимир Зырянов, Надежда Осипова - Николай Никольский ячĕллĕ преми лауреачĕсем пулса тăчĕç. Леонид Ильин ячĕллĕ премие пичет ветеранне, «Хыпар» Издательство çурчĕн штатра тăман корреспондентне Герман Желтухина пачĕç.